CELEX: 31988R2938
Language: el
Date: 1988-09-23 00:00:00
Title: Κανονισμός (ΕΟΚ) αριθ. 2938/88 της Επιτροπής της 23ης Σεπτεμβρίου 1988 για την τροποποίηση του κανονισμού (ΕΟΚ) αριθ. 380/88 για τον καθορισμό του καταλόγου των μέτρων που ανταποκρίνονται στην έννοια των παρεμβάσεων που προορίζονται για τη ρύθμιση των γεωργικών αγορών υπό την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου

Avis juridique important

|

31988R2938

Κανονισμός (ΕΟΚ) αριθ. 2938/88 της Επιτροπής της 23ης Σεπτεμβρίου 1988 για την τροποποίηση του κανονισμού (ΕΟΚ) αριθ. 380/88 για τον καθορισμό του καταλόγου των μέτρων που ανταποκρίνονται στην έννοια των παρεμβάσεων που προορίζονται για τη ρύθμιση των γεωργικών αγορών υπό την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου  

Επίσημη Εφημερίδα αριθ. L 264 της 24/09/1988 σ. 0047 - 0047

***** ΚΑΝΟΝΙΣΜΟΣ (ΕΟΚ) αριθ. 2938/88 ΤΗΣ ΕΠΙΤΡΟΠΗΣ  της 23ης Σεπτεμβρίου 1988  για την τροποποίηση του κανονισμού (ΕΟΚ) αριθ. 380/88 για τον καθορισμό του καταλόγου των μέτρων που ανταποκρίνονται στην έννοια των παρεμβάσεων που προορίζονται για τη ρύθμιση των γεωργικών αγορών υπό την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 σχετικά με τους γενικούς κανόνες για τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 2050/88 (2), και ιδίως το άρθρο 1,  Εκτιμώντας:  ότι ο κατάλογος των μέτρων παρεμβάσεως που ανταποκρίνεται στην έννοια των παρεμβάσεων που προορίζονται για τη ρύθμιση των γεωργικών αγορών που αναφέρονται στο άρθρο 1 του κανονισμού (ΕΟΚ) αριθ. 1883/78 πρέπει να συμπληρωθεί από δύο μέτρα που θεσπίστηκαν μετά τα συμπεράσματα του Ευρωπαϊκού Συμβουλίου στις 11 και 12 Φεβρουαρίου 1988·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 380/88 της Επιτροπής (3) τροποποιείται ως εξής:  1. Στο τμήμα ΙΙ «Τομέας ζάχαρης», προστίθεται το ακόλουθο σημείο:  «5α. Η κοινοτική ενίσχυση για την προσαρμογή της βιομηχανίας μεταποιήσεως των ζαχαροτεύτλων σε λευκή ζάχαρη στην περιοχή των Αζορών, σε εφαρμογή του άρθρου 9 παράγραφος 4α του κανονισμού (ΕΟΚ) αριθ. 1785/81.»  2. Προστίθεται το ακόλουθο τμήμα:  «XVII. ΜΗ ΕΙΔΙΚΕΣ ΔΙΑΤΑΞΕΙΣ ΣΤΟΥΣ ΠΡΟΑΝΑΦΕΡΘΕΝΤΕΣ ΤΟΜΕΙΣ  Το μερίδιο που βαρύνει το ΕΓΤΠΕ, τμήμα Εγγυήσεων, (50 %) κατά τη χρηματοδότηση των δαπανών που πραγματοποιούνται από τα κράτη μέλη στα πλαίσια των ενεργειών που προβλέπονται στο άρθρο 1α του κανονισμού (ΕΟΚ) αριθ. 797/85 (παύση καλλιέργειας αροσίμων γαιών) και σύμφωνα με τις διατάξεις του άρθρου 1 παράγραφοι 1 και 2 του ίδιου κανονισμού.»  Άρθρο 2  Ο παρών κανονισμός αρχίζει να ισχύει την τρίτη ημέρα από δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 185 της 15. 7. 1988, σ. 6.  (3) ΕΕ αριθ. L 38 της 11. 3. 1988, σ. 10.